কথা হয় সেবু তারার সঙ্গে। সে জানায়, মংডুর যে এলাকায় তাদের বাড়ি সেখানে গত ১১ সেপ্টেম্বর দুপুরে নির্বিচারে আগুন জ্বালিয়েছে মায়ানমারের সেনারা। আগুনে তাদের বাড়ি পুড়ে ছাই হয়েছে। সহায় সম্পদ লুঠ করেছে সেনাদের সঙ্গে আসা লোকজন। তার শ্বশুরকে গুলি করে হত্যা করেছে তারা। তার পর ওই দিন বিকেলেই অজানা পথের দিকে পা বাড়ায় সেবুর পরিবার। সঙ্গে ছিল গ্রামের আরও জনা ত্রিশেক লোক। যাদের বেশির ভাগই নারী ও শিশু।